Document ID: 32011D0675

РЕШЕНИЕ ЗА ИЗПЪЛНЕНИЕ НА КОМИСИЯТА
от 12 октомври 2011 година
за изменение на Решение 2003/467/ЕО по отношение на обявяването на Латвия за официално свободна от туберкулоза държава-членка и обявяването на някои административни региони в Португалия за региони, официално свободни от ензоотична левкоза по говедата
(нотифицирано под номер C(2011) 7186)
(текст от значение за ЕИП)
(2011/675/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално раздел I, точка 4 от приложение А и глава I, буква Д от приложение Г към нея,
като има предвид, че:
(1)
Директива 64/432/ЕИО се прилага по отношение на търговията в рамките на Съюза с говеда и свине. В нея се определят условията, при които дадена държава-членка или регион на държава-членка могат да бъдат обявени за официално свободни от туберкулоза и ензоотична левкоза по говедата по отношение на стадата говеда.
(2)
В приложения I и III към Решение 2003/467/ЕО на Комисията от 23 юни 2003 г. за установяване на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (2) са изброени държавите-членки и техните региони, които са обявени за официално свободни от туберкулоза и официално свободни от ензоотична левкоза по говедата.
(3)
Латвия представи на Комисията документация за цялата си територия, показваща съответствие с условията за установяване на статут на официално свободна от туберкулоза държава-членка, предвидени в Директива 64/432/ЕИО.
(4)
След оценка на представената от Латвия документация цялата територия на тази държава-членка следва да бъде обявена за официално свободна от туберкулоза.
(5)
Португалия представи на Комисията документация за всички административни региони (distritos) в границите на по-големите административни единици (regiões) Algarve и Alentejo, показваща съответствие с условията за установяване на статут на региони, официално свободни от ензоотична левкоза по говедата, предвидени в Директива 64/432/ЕИО.
(6)
След оценка на представената от Португалия документация съответните региони (distritos) следва да бъдат обявени за региони на Португалия, официално свободни от ензоотична левкоза по говедата.
(7)
Поради това Решение 2003/467/ЕО следва да бъде съответно изменено.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложения I и III към Решение 2003/467/ЕО се изменят в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 12 октомври 2011 година.

Labels: 3
0
18
6